ענת מאור

ענת מאור (נולדה ב-28 במאי 1945) היא חברת הכנסת לשעבר מטעם מרצ.

ביוגרפיה
מאור נולדה בקיבוץ נגבה, לצילה וצבי הרפזי, ושירתה בצה"ל כקצינה בדרגת סגן. בעבר הייתה פעילה בתנועת "השומר הצעיר". 

בעבר כיהנה במספר תפקידים ציבוריים: מזכירת קיבוץ נגבה, מנהלת משרד עלייה ציוני-קיבוצי בארצות הברית, מנהלת בית ספר תיכון ופעילה בארגונים שלום עכשיו ו"בת שלום".

בשנת 1992 נבחרה לראשונה לכנסת מטעם מרצ (במסגרת מפלגת מפ"ם) וכיהנה כסגנית יו"ר הכנסת, והייתה חברה בוועדת העבודה והרווחה, ועדה לקידום מעמד האישה, וכיהנה כיו"ר שדולת ח"כים למען הילד. בשנת 1996 כיהנה כיו"ר הוועדה לקידום מעמד האישה. בקדנציה זו הצטרפה לוועדת החינוך והתרבות, וועדת הקליטה והעלייה. בשנת 1999 נבחרה ליו"ר ועדת המדע והטכנולוגיה של הכנסת, בקדנציה זו הצטרפה לוועדה לענייני ביקורת המדינה, וועדת חוקה, חוק ומשפט.

נכון ל-2010 היא מרצה באוניברסיטה הפתוחה, במכללת רופין ובאוניברסיטת בר-אילן.

היא השתתפה בטקס "אמנת ז'נבה",עורכת סיורים בכנסת ומשתתפת בוועדה למעמד האישה, והיא פעילה במסגרת המפלגה.

במשך 11 שנים היא נחשבה לאחת הפרלמנטריות הפעילות ביותר בכנסת, בשנת 2000 זכתה בתואר רשמי לצד הח"כים תמר גוז'נסקי מחד"ש ואברהם פורז משינוי.

היא יזמה 34 חוקים והייתה שותפה בלמעלה מ-11 חוקים אחרים, אשר ביניהם נוגעים למעמד האישה בישראל וזכויותייה.

בבחירות לכנסת ה-17 הוצבה במקום ה-112 הסמלי ברשימת מרצ לכנסת, ובבחירות לכנסת ה-18 הוצבה במקום ה-111 הסמלי ברשימה זו.

בשנת 1981 סיימה לימודי תואר שני בלימודי עבודה. עבודת הגמר שלה נשאה את השם "שוק העבודה בין ישראל ומצרים בימי שלום: שיקולים ואסטרטגיות אפשריות". בשנת 2007 הוענק לה תואר דוקטור מטעם החוג למדיניות ציבורית באוניברסיטת תל אביב, על עבודה שכותרתה "ההגיון והפוליטיקה של היזמות הפרלמנטרית: החקיקה הפרטית בכנסת - 2003-1992".

ספר שכתבה
 הח"כ כמחוקק: החקיקה הפרטית בכנסת - צמיחתה ותרומתה, הוצאת הקיבוץ המאוחד, תל אביב, 2009.

ספרים בעריכתה
 בשנת 1997 יצא לאור ספר בעריכתה נשים - הכוח העולה - קידום הנשים בעבודה - ניפוץ "תקרת הזכוכית", המשלב את פעילותה הפוליטית ופעילותה האקדמית.
 העדפה מתקנת והבטחת ייצוג בישראל, הוצאת רמות, 2004.
 העסקה פוגענית: הדרה וניצול שיטתיים בשוק העבודה, ביחד עם דניאל מישורי. המכללה החברתית-כלכלית והוצאת אחווה, 2012

קישורים חיצוניים 

 
 
מכתביה
 
 
 
 
 
 
 
 
 
 
 
 
 

חברות כנסת מטעם מרצ
חברי כנסת מטעם מרצ
חברי הכנסת: אנשי מחקר ואקדמיה
סגל האוניברסיטה הפתוחה: ניהול וכלכלה
בוגרות השומר הצעיר
בוגרי השומר הצעיר
חוקרות מדע המדינה ישראליות
חוקרי מדע המדינה ישראלים
חברות הכנסת השלוש עשרה
חברי הכנסת השלוש עשרה
חברות הכנסת הארבע עשרה
חברי הכנסת הארבע עשרה
חברי הכנסת החמש עשרה
נגבה: אישים
יושבי ראש ועדת המדע והטכנולוגיה
בעלות תואר דוקטור מאוניברסיטת תל אביב
בעלי תואר דוקטור מאוניברסיטת תל אביב
סגני יושב ראש הכנסת בכנסת השלוש עשרה
ישראליות שנולדו ב-1945
ישראלים שנולדו ב-1945